钦定古今图书集成/明伦汇编/氏族典/第449卷 > 沈教
## 钦定古今图书集成/明伦汇编/氏族典/第449卷 > 沈教

按《万姓统谱》：“教字敬敷，慈谿人。正德甲戌进士，筮仕
丰城知县，以忧去，改桐城。沈毅有识，笃于爱民。桐故
孔道，值宸濠之变，巨阉悍将驻兵江上，供亿无筭，教
力为裁损，民忘其劳。擢御史，巡按云南。会寻甸土酋
安铨构乱，武定土舍凤朝文应之，六诏震动，夙夜筹
策，数月不解带，卒以底定。为光禄卿，陟副都御史，提”
督南京粮储，致仕而卒。